सलूंबर. क्षेत्र के देवगांव गुरुवार शाम खेत में खुली पड़ी बिजली लाइन की चपेट में आने से 10 साल के मासूम बालक की मौत हो गई। ग्रामीणों ने आरोप लगाया है कि बीते चार महीने से खुली पड़ी लाइनों को लेकर बिजली निगम को इसकी जानकारी दी लेकिन कार्रवाई नहीं हुई।
इसी के चलते खुली लाइन की चपेट में आने से बालक की मौत हो गई। जानकारी के अनुसार देवगांव निवासी रमेश (10) पुत्र गंगाराम पटेल भयावला कला स्थित खेत पर खेल रहा था। वहीं खेलते-खेलते खेत में पड़ी खुली लाइनों के संपर्क में आ गया और करंट लगने से उसकी मौके पर ही मौत हो गई।
आसपास खेतों में काम कर रहे परिजनों सहित ग्रामीणों ने लकड़ी की सहायता से खुले तारों को हटाकर बालक को छुड़ाया। देर शाम नगर के राजकीय सामान्य चिकित्सालय में डॉक्टरों ने बालक को मृत घोषित कर दिया। शव को मुर्दाघर में रखवाया गया। इधर, हॉस्पिटल में बिजली निगम के अधिकारी भी पहुंचे। जहां पर निगम की लापरवाही पर ग्रामीणों ने खासा रोष जताया।
hin_Deva hin_Deva hin_Deva